યુદ્ધના મેદાનમાં દુશ્મનોના આક્રમણ સામે ટકી રહેવા માટે સૈનિક બખ્તર પહેરી રાખે એ તો સમજાય છે પણ એ જ સૈનિક પોતાના ઘરમાં પણ જ્યારે બખ્તર પહેરી રાખે ત્યારે એની બેવકૂફી પર તો હસવું જ આવે ને? જેમની સાથે લોહીના કે લાગણીના સંબંધથી બંધાવાનું બન્યું ન હોય એમની સામે માણસ છેતરાઈ ન જવાના ખ્યાલે બુદ્ધિનું બખ્તર પહેરી રાખે એ તો સમજાય છે પણ જેમની સાથે માણસ લાગણીના કે લોહીના સંબંધથી બંધાયેલો છે એમની સામે ય માણસ જ્યારે બુદ્ધિનું બખ્તર પહેરી રાખે છે ત્યારે એની આ કરુણતા પર હસવું આવી જાય છે.